Princeza Alice? Ili princ James? Britanci su navalili na kladionice kako bi uplatili oklade na ime, spol, težinu i datum rođenja drugog djeteta princa Williama i njegove supruge Kate.

Pošto je objavljeno da beba stiže krajem travnja, iako točan datum predviđenog termina javnosti nije poznat, tisuće uplata stiže na virtualno sve što se može povezati s djetetom koje će biti četvrto u nasljednom redu britanske krune.

Kladionica William Hill priopćila je da se većina kladi da će biti djevojčica. "Ne znam zašto je tako. Valjda svi očekuju da budu savršena obitelji", rekao je glasnogovornik kladionice Rupert Adams.

"Dobili smo dvije oklade po 500 funti da će se zvati Alice i to je velika, velika uplata. Za slične stvari ljudi se obično klade u par funta. U ovoliku okladu na ime još nisam čuo", dodao je Adams.





Alice najbolje stoji na kladionicama, a slijede je Charlotte i Elizabeth. Za dječaka vodi James, a slijede Arthur i Alexander.

Kate je prvo dijete, sina Georgea rodila u srpnju 2013. u londonskoj bolnici St Mary's uz golemu medijsku pažnju u Britaniji i svijetu. Očekuje se da će i drugo dijete roditi tamo.

Entuzijasti su već počeli kampirati ispred bolnice, postavili britanske zastave i plave i ružičaste balone s natpisima "princ" i "princeza".



h, foto: afp